9. ΑΝΑΓΚ. ΝΟΜΟΣ υπ' αριθ. 3127 της 31 Οκτ. 1942/24 Μαΐου 1945 Περί αποκαταστάσεως των συνδικαλιστικών ελευθεριών. Άρθρ.1.-Από της ισχύος του παρόντος καταργείται ο Α. Ν. 1435/1938 «περί συμπληρώσεως της  Σελ. 28 (δ) Τεύχος 602-Σελ. 114 περί επαγγελματικών σωματείων κειμένης νομοθεσίας» ως και πάσα άλλη τυχόν διάταξις Νόμου ή Β.Δ/τος εκδοθέντος μεταγενεστέρως και αφορώντος την σύνθεσιν, λειτουργίαν και εκπροσώπησιν της Εθνικής  Συνομοσπονδίας των Εργατών της Ελλάδος ή των πάσης φύσεως επαγγελματικών σωματείων των μισθωτών και των ενώσεων τοιούτων σωματείων. Άρθρ.2.-Τα πάσης φύσεως εργατικά σωματεία και αι ενώσεις τούτων διέπονται εφεξής υπό των Ν. 281/1914 «περί σωματείων» και 2151/1920 «περί επαγγελματικών σωματείων» ως ούτοι ίσχυον προ του Α. Ν. 1435/1938, η δε μετατροπή των καταστατικών των ήτις ήθελε καταστή αναγκαία κατόπιν της καταργήσεως του τελευταίου τούτου Νόμου, θέλει γίνει δι' αποφάσεων των γενικών συνελεύσεων των μελών των σωματείων ή των ενώσεων σωματείων, τηρουμένων των διατάξεων των Ν. 281 "περί σωματείων" και 2151 "περί επαγγελματικών σωματείων". Άρθρ.3.-Πρόσωπα αποκτήσαντα οιονδήποτε αξίωμα ή δικαίωμα εκπροσωπήσεως εργατικών σωματείων δυνάμει του καταργουμένου Νόμου, λογίζονται ως απολέσαντα το ανωτέρω αξίωμα ή δικαίωμα από της καταλήψεως της Χώρας υπό του εχθρού. Άρθρ.4.-Δια Β.Δ/τος, εκδιδομένου προτάσει του επί της Εργασίας Υπουργού, θέλουσι ρυθμισθή τα ζητήματα άτινα ήθελον τυχόν προκύψει εκ της καταργήσεως του Α. Ν. 1435 του 1938 και της επανόδου εις το νομικόν καθεστώς των Ν. 281/1914 "περί σωματείων" και 2151/1920 "περί επαγγελματικών σωματείων" ως και άπασαι εν γένει αι λεπτομέρειαι αι αναγκαίαι δια την εφαρμογήν του παρόντος. Εξεδόθη το Β. Δ. 24/25 Νοεμ. 1944 περί εκτελέσεως του Α. Ν. 3127/1944 (προσωρινής ισχύος). Άρθρ.5.-Η ισχύς του παρόντος Α. Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 